**DĖL ROKIŠKIO RAJONO SAVIVALDYBĖS TARYBOS 2020 M. LIEPOS 31 D. SPRENDIMO NR. TS-203 „DĖL PRITARIMO PANAUDOS SUTARTIMS“**  **PAKEITIMO**

2022 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2020 m. liepos 31 d. sprendimu Nr. TS-203 „Dėl pritarimo panaudos sutartims“ 2 punktu pritartam panaudos sutarties projektui su Duokiškio kaimo bendruomene ir 2020 m. rugpjūčio 6 d. Savivaldybės turto panaudos sutarties Nr. VS-295 1 punktą išdėstyti taip:

,,1. 155,79 kv. m. patalpas (pažymėtas plane ½ 1-1 (5,73 kv. m iš 11,47 kv. m), 1-2 (27,21 kv. m), 1-3 (41,55 kv. m), ½ 1-4 (3,11 kv. m iš 6,23 kv. m), ½ 1-5 (4,99 kv. m iš 9,98 kv. m), ½ 1-6 (20,22 kv. m iš 40,44 kv. m), 1-7 (52,98 kv. m)), negyvenamojoje patalpoje – mokslo paskirties patalpoje, unikalus Nr. 4400-5605-2476:4873, Parko g. 1-1, Duokiškio mstl. Kamajų sen. Rokiškio r. sav., bendras negyvenamosios patalpos plotas – 623,88 kv. m., kurių įsigijimo balansinė vertė 2022 m. spalio 31 d. – 20990,67 Eur, turto likutinė vertė 2022 m. spalio 31 d. – 6128,69 Eur, turto registravimo grupė – 1202200, finansavimo šaltinis – kiti finansavimo šaltiniai, naudoti Duokiškio kaimo bendruomenės gyventojų, neįgaliųjų, vaikų ir jaunimo užimtumui, fiziniam aktyvumui, turiningo laisvalaikio veikloms vykdyti“.

1. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2020 M. LIEPOS 31 D. SPRENDIMO NR. TS-203 „DĖL PRITARIMO PANAUDOS SUTARTIMS“** **PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Pakeisti Rokiškio rajono savivaldybės tarybos 2020 m. liepos 31 d. sprendimo Nr. TS-203 „Dėl pritarimo panaudos sutartims“ sutarties projektą su Duokiškio kaimo bendruomene.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

2020 m. rugpjūčio 6 d. Savivaldybės turto panaudos sutartimi Nr. VS-295 Duokiškio kaimo bendruomenei iki 2027 m. vasario 23 d. perduotos 168,23 kv. m patalpos, (pažymėtos plane 1-13, 1-19, 1-20 ir po ½ patalpų, pažymėtų 1-1, 1-2, 1-14, 1-15) pastate (pastato unikalus Nr. 7397-3018-1018), esančiame Parko g.1, Duokiškio k., Kamajų sen., Rokiškio r. sav. Suformavus naują negyvenamosios patalpos – mokslo paskirties patalpos kadastro duomenų bylą, patalpai suteiktas unikalus Nr. 4400-5605-2476:4873 ir adresas Parko g. 1-1, Duokiškio k., Kamajų sen., Rokiškio r. sav. Duokiškio kaimo bendruomenė įgyvendindama projektą „Duokiškio kaimo bendruomeninio centro kūrimas ir socialinių, kultūrinių bei aktyvaus laisvalaikio veiklų teikimas kaimo gyventojams” Nr. ROKI-LEADER-6B-SI-5-10-2020/42VSPV-20-1-09633-PR001, pagal Rokiškio rajono vietos veiklos grupės strategiją, atliko panaudos pagrindais perduotose patalpose kapitalinio remonto darbus, todėl iš esmės pagerino patalpų būklę. Siūloma pasirašyti papildomą susitarimą prie 2020 m. rugpjūčio 6 d. Savivaldybės turto panaudos sutarties Nr. VS-295, atsižvelgiant į perduotose patalpose atliktą kapitalinį remontą, sumažėjusį perduotų patalpų plotą iki 155,79 kv. m ir pasikeitusias patalpų vertes.

**Laukiami rezultatai.**

Teisės aktų pakeitimai įgalins perduoti teisingos vertės turtą Duokiškio kaimiškajai bendruomenei.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė